ΓΡΑΠΤΗ ΕΡΩΤΗΣΗ E-0765/02

υποβολή: Alexander de Roo (Verts/ALE) και Inger Schrling (Verts/ALE) προς την Επιτροπή

(19 Μαρτίου 2002)

Θέμα: Προώθηση δοκιμών που δεν χρησιμοποιούν ζώα

Για να επιτύχει τον ύψιστης σημασίας στόχο της αειφόρου ανάπτυξης, η Επιτροπή εντόπισε, στη Λευκή Βίβλο της σχετικά με τη στρατηγική για μια μελλοντική πολιτική όσον αφορά τα χημικά προϊόντα, μια σειρά στόχων οι οποίοι θα πρέπει ναλοποιηθούν προκειμένου να επιτευχθεί βιώσιμη ανάπτυξη της χημικής βιομηχανίας στο πλαίσιο της ενιαίας αγοράς. Οι στόχοι αυτοί περιλαμβάνουν την προστασία της ανθρώπινηςγείας και του περιβάλλοντος καθώς και την προώθηση εργαστηριακών δοκιμών που δεν θα διεξάγονται σε ζώα.

Σε σχέση με αυτό, η Επιτροπή τόνισε ότι η ακριβή γνώση των πραγματικών ιδιοτήτων και των κινδύνων που απορρέουν από μια συγκεκριμένη χρήση και από τη διάθεση χημικών ουσιών αποτελούν απαραίτητη προϋπόθεση για τη λήψη αποφάσεων σε θέματα ασφαλούς διαχείρισης των ουσιών αυτών. Εύλογο συνεπώς το ερώτημα σχετικά με το πώς η αναγκαία αυτή προϋπόθεση μπορεί να ικανοποιηθεί αποτελεσματικότερα και στο μικρότερο δυνατό χρόνο, μειώνοντας τη διεξαγωγή εργαστηριακών πειραμάτων σε ζώα, με στόχο επίσης τον τερματισμό της συνεχιζόμενης ανεξέλεγκτης δοκιμής εκατομμυρίων τόννων χημικών ουσιών στον άνθρωπο και στο περιβάλλον γενικότερα.

Πολλές είναι οι στρατηγικές που θα μπορούσαν να εφαρμοστούν εκ παραλλήλου, όπως άλλωστε προτείνεται και στο ψήφισμα του Ευρωπαϊκού Κοινοβουλίου (A5-0356/2001) σχετικά με τη μελλοντική πολιτική για τα χημικά προϊόντα:

- Υποχρεωτική ανταλλαγή στοιχείων μεταξύ των διαφόρων επιχειρήσεων και των διαφόρων χωρών όσον αφορά τις διαθέσιμες πληροφορίες σε θέματα χημικών ουσιών, συμπεριλαμβανομένης της δημιουργίας ειδικών φορέων από τη βιομηχανία προκειμένου να αποφευχθεί η επικάλυψη δοκιμών·

- Απαγόρευση της εφαρμογής δοκιμών σε ζώα σε περίπτωση όπου διατίθενται αναγνωρισμένες από τις αρχές εναλλακτικές δοκιμές, και επιτάχυνση της ανάπτυξης και επικύρωσης περαιτέρω δοκιμών που δεν θα χρησιμοποιούν ζώα·

- Σταδιακή στρατηγική δοκιμών που δεν χρησιμοποιούν ζώα, στο πλαίσιο της οποίας θα γίνεται πλήρης χρήση μοντέλων μέσω ηλεκτρονικούπολογιστή που θα προβλέπουν κινδύνους βάσει χημικής δομής (QSAR), καθώς και φυσικοχημικών δοκιμών ανθεκτικότητας και βιοσυσσώρευσης, όπως επίσης και εγκεκριμένων από τις αρχές δοκιμών in vitro·

- Ομαδοποίηση των ουσιών για λόγους αξιολόγησης·

- Σταδιακή απαγόρευση των ανθεκτικών και βιοσυσσωρευτικών ουσιών χωρίς περαιτέρω απαίτηση στοιχείων τοξικότητας.

Πώς κρίνει η Επιτροπή κάθε μία από τις στρατηγικές αυτές ως προς την αποτελεσματικότητά τους για την εξασφάλιση των αναγκαίων στοιχείων και τη μείωση των δοκιμών σε ζώα·

Ποια από τις στρατηγικές αυτές προτίθεται να ακολουθήσει η Επιτροπή και με ποιόν τρόπο·

Απάντηση της κας Wallstrm εξ ονόματος της Επιτροπής

(30 Απριλίου 2002)

Η Επιτροπή καταρτίζει νομοθετική πρόταση η οποία θα στηριχθεί στη Λευκή Βίβλο Στρατηγική για μια μελλοντική πολιτική για τα χημικά προϊόντα(1) και θα λάβει δεόντωςπόψη το ψήφισμα του Ευρωπαϊκού Κοινοβουλίου (A5-0356/2001) καθώς και τα συμπεράσματα του Συμβουλίου.

Οι στρατηγικές για την ελαχιστοποίηση της διεξαγωγής πειραμάτων σε ζώα, στις οποίες αναφέρεται το ανωτέρω ψήφισμα, εξετάζονται ανελλιπώς στο πλαίσιο της κατάρτισης της νέας νομοθεσίας. Επιπλέον, η Επιτροπή προέβη σε εκτεταμένες διαβουλεύσεις με ευρύ φάσμα ομάδων εργασίας των ενδιαφερομένων μερών, στις οποίες συμμετείχαν εκπρόσωποι φιλοζωικών οργανώσεων, των αρχών των κρατών μελών και της βιομηχανίας, επί σειράς τεχνικών ζητημάτων σχετικών με την εφαρμογή της στρατηγικής της Λευκής Βίβλου. Μία τέτοια ομάδα εργασίας εξέτασε τα ζητήματα τα σχετικά με τη διεξαγωγή πειραμάτων σε ζώα και οι σχετικές συζητήσεις λαμβάνονται, επίσης,πόψη στην κατάρτιση της νέας νομοθεσίας.

Αφ'ής στιγμής η Επιτροπή καταρτίσει τη νομοθετική πρότασή της, αυτή θαποβληθεί στο Ευρωπαϊκό Κοινοβούλιο και στο Συμβούλιο, στο πλαίσιο της διαδικασίας συναπόφασης. Οι σχετικές με τη διεξαγωγή πειραμάτων σε ζώα διατάξεις θα συζητηθούν τότε με όλα τα ενδιαφερόμενα μέρη, στο πλαίσιο του ευρύτερου διαλόγου για τη νέα νομοθεσία.

(1) COM(2001)88 τελικό.